laion/Wikipedia-Exotic huggingface dataset:
הפארק הלאומי נאנדה דווי

הפארק הלאומי נאנדה דווי (הינדי नन्दा देवी राष्ट्रीय उद्यान; אנגלית Nanda Devi National Park) כולל את השטח שסביב פסגת ההר שאת שמו הוא נושא, המתנשא לגובה של 7,817 מטרים במדינת אוטראקהאנד בצפון הודו. הפארק הוכרז בשנת 1982 והוכלל ברשימת אתרי המורשת הלאומית של אונסק"ו בשנת 1988. ב-2004 הוכרז הפארק כשמורה ביוספרית על ידי אונסק"ו. שטח הפארק 630.33 קמ"ר. אחת התכונות המייחדות את הפארק היא עובדת היות הר נאנדה דווי הפסגה הגבוהה ביותר של הר הנמצא כולו בשטח הודו. הפארק מקיף את אגן הנאנדה דווי המוקף פסגות שגובהן בין 6,000 ו-7,500 מטרים ומתנקז לנהר הרישי גנגה דרך קניון הרישי גנגה התלול והצר. יחד עם הפארק הלאומי עמק הפרחים שמצפון-מערב לו, אף הוא אתר מורשת עולמית ושמורת הטיגריסים (קורבט), הם מהווים שמורה ביוספרית ששטחה 2,236 קמ"ר וצמוד לה שטח נוסף של 5,148 קמ"ר. כל שטח הפארק נמצא בגובה של 3,500 מטרים ויותר מעל פני הים. מדיה וקבצים בנושא הפארק הלאומי נאנדה דווי בוויקישיתוף ערך זה הוא קצרמר בנושא הודו. אתם מוזמנים לתרום לוויקיפדיה ולהרחיב אותו.
מעבד מזון

מעבד מזון הוא מכשיר מטבח לעיבוד מזון, המשמש לפעולות חוזרות ונשנות בתהליך הכנת המזון. כיום משתמשים במונח, ברוב המקרים, לתיאור מכשיר חשמלי, אולם בנמצא גם מכשירים ידניים הנקראים בשם זה. מעבדי מזון דומים במידה רבה לממחים (בלנדר). ההבדל המרכזי הוא שבמעבדי מזון מותקנים סכינים ודיסקים הניתנים להחלפה במקום להב קבוע. בנוסף, הקערות שלהם רחבות ונמוכות יותר, בצורה המתאימה יותר לעיבוד מזון מוצק או מוצק למחצה. בדרך כלל אין צורך להוסיף הרבה נוזלים בהפעלת המעבד, בניגוד לממחה, הדורש כמות מסוימת של נוזלים כדי לעבד את חלקי המזון סביב להביו. מעבד מזון מאפשר את הפעולות הבאות: חיתוך וקיצוץ ירקות. טחינת מזונות כגון אגוזים, תבלינים, בשר או פירות יבשים. גירור גבינה או ירקות. הכנת מחית. הכנה ולישה של בצקים. הרעיון של מכונה לעיבוד מזון נהגה לראשונה על ידי איש מכירות של חברת קייטרינג צרפתית בשם פייר ורדן. ורדן שם לב לזמן הרב שהשקיעו לקוחותיו במטבח בקיצוץ, כתישה וערבוב של מזון. הוא פיתח פתרון פשוט ויעיל, קערה עם להב מסתובב בבסיסה. ב-1960 הרעיון התפתח לחברה בשם "רובוטקופ" (Robot Coupe) שיצרה את מעבד המזון הראשון לתעשיית ההסעדה. בסוף שנות ה-60 פותח מעבד מזון עם מנוע אינדוקציה מסחרי. בשנת 1972 הופיע מעבד מזון לשוק הביתי. מעבד המג'ימיקס הופיע בבריטניה ב-1974, עם הדגם R1,1800. הממציא והמהנדס האמריקאי קארל סונטהמייר פיתח את מעבד המזון בארצות הברית בתחילת שנות ה-70, בהשראת העיצוב של הבלנדר התעשייתי של רובוטקופ. ב-1973, שווק מעבד המזון הביתי הראשון בצפון אמריקה תחת המותג קוסינארט (Cuisinart). בבסיס המעבד מותקן מנוע המסובב ציר הינע אנכי. קערה, העשויה בדרך כלל מפלסטיק שקוף וכוללת מכסה מתפרק עם פתח הזנה בצורת צינור דרכו ניתן להכניס מזון למעבד, מולבשת על הציר. ניתן לחבר להבי חיתוך שונים אל הציר, כך שהם מותקנים קרוב לתחתית הקערה. ניתן לחבר, לחלופין, דיסקות פריסה וגירור הפועלות קרוב למכסה הקערה. ניתן למצוא היום מעבדי מזון רבים המגיעים עם תוספות כגון מקצף, דיסקית להכנת צ'יפס, להב ערבול ועוד. ניתן להכניס מזון למעבד דרך פתח ההזנה בזמן קיצוץ, מעיכה או קיצוץ. הפתח משמש גם כצינור לחיתוך, או כתישה כנגד הדיסקות המתאימות. עם המעבד מגיע דוחסן המתאים בגודלו לפתח ההזנה ומגן על האצבעות. ברוב מעבדי המזון המודרניים קיים התקן בטיחות המונע מהמנוע להסתובב אם הקערה לא מונחת היטב במקומה או אם המכסה אינו מחובר לקערה כהלכה. ממחה מערבל מזון מדריך קניה של מעבדי מזון, אתר זאפ מעבד מזון, באתר אנציקלופדיה בריטניקה (באנגלית) ראו את רישום הפטנט על הדגם הראשון
מציצה (פירושונים)

האם התכוונתם ל... מציצה – יניקה באמצעות השפתיים מציצה – השלב השלישי במהלך ברית המילה מציצה – ביטוי סלנג למין אוראלי המבוצע בגבר מציצה – הכינוי הירושלמי לסוכרייה על מקל רפלקס מציצה – רפלקס ביונקים כוסות מציצה – כוסות רוח הנקה מוצץ
אצטדיון הפועלים

אצטדיון הפועלים (במנדרינית: 工人體育場; בפין-יין: Gōngrén Tǐyùcháng; ידוע גם בשם גוֹנג טי) הוא אצטדיון בבייג'ינג המשמש בעיקר למשחקי כדורגל, ובפרט את קבוצת בייג'ינג גואואן. האצטדיון הוקם ב-1959, כאחד מעשרה מבנים שהוקמו לציון עשור לכינון הרפובליקה העממית של סין, ושופץ ב-2004, לקראת טורניר גביע אסיה בכדורגל 2004. הוא מכיל 70,161 מקומות ישיבה. האצטדיון שימש את משחקי אסיה שנערכו בבייג'ינג ב-1990, ונערך בו גם משחק הגמר של גביע אסיה בכדורגל ב-2004, אליו העפילה לראשונה בתולדותיה הנבחרת המקומית. בשנת 2008 נערכו בו משחקי רבע הגמר וחצי הגמר בתחרויות הכדורגל שבמסגרת אולימפיאדת בייג'ינג. אצטדיון הפועלים באתר הרשמי של אולימפיאדת בייג'ינג אצטדיון הפועלים (אורכב 13.09.2008 בארכיון Wayback Machine) באתר World Stadiums
קרוליין ג'קסון

קרוליין ג'קסון (באנגלית: Caroline Jackson; נולדה ב-31 באוקטובר 1946) היא אשת ציבור בריטית. ג'קסון נולדה בעיירה פנזאנס שבמחוז קורנוול בבריטניה וסיימה בה את לימודיה התיכוניים. לאחר מכן היא למדה לימודים קלאסיים והיסטוריה והשלימה דוקטורט באוניברסיטת אוקספורד בנושא פוליטיקה של המאה ה-19. ג'קסון הייתה עמיתת מחקר בקולג' סנט יוז ובשנת 1984 נבחרה לראשונה לפרלמנט האירופי, בו כיהנה עד שנת 2009. בפרלמנט האירופי כיהנה ג'קסון מטעם המפלגה השמרנית, תחילה כנציגת צפון וילשייר ובאת' (1984 – 1994) ולאחר מכן כנציגת מחוז דרום-מערב אנגליה. עד ל-1999 היא שימשה כרכזת המפלגה השמרנית בוועדה לאיכות הסביבה וריכזה את פעילות הוועדה בנושא מדיניות לחיסול פסולת ובנושאי צרכנות. כמו כן עסקה בנושא השימוש בבעלי חיים לצורכי ניסויים. בשנים 1999 – 2004 הייתה ג'קסון יו"ר הוועדה לנושאי איכות הסביבה, צרכנות ובריאות הציבור, בה פעלו כשישים חברים. במהלך כהונת הפרלמנט האירופי בין השנים 2004 - 2009 קידמה ג'קסון דרכים לאכיפת החוקים של הפרלמנט האירופי במסגרת המדינות החברות באיחוד האירופי. בשנת 2006 היא נבחרה לדווחית הפרלמנט והוטל עליה ניסוח תוכנית הפעולה לחיסול פסולת. בשנת 2009 בחרה שלא להתמודד לכהונה נוספת. לצד פעילותה הפרלמנטרית מונתה ג'קסון למנהלת המכון האירופאי למדיניות סביבתית, הפועל בלונדון ובבריסל, וכן לחברת חבר הנאמנים של הקרן לאנרגיה וחברת מועצת הצרכנות הבריטית. ג'קסון נשואה לרוברט ג'קסון, בעבר חבר הפרלמנט האירופי. אתר האינטרנט הרשמי של קרוליין ג'קסון
נווארים

הנווארים הם ממוצא הינדו-ארי וטיבטו-בורמני, הנחשבים כתושביו המקוריים של עמק קטמנדו. שפתם של הנווארים נקראת נווארית או נפאל בהאסה. הנווארים, המהווים רק כחמישה אחוזים מאוכלוסיית נפאל, הם הקבוצה האתנית השישית בגודלה במדינה נכון ל-2001, אך עקב התיישבותם הקדומה בעמק קטמנדו, המהווה את ליבה הפוליטי והתרבותי של נפאל, השפעתם גדולה בהרבה. חלקם הגדול של המונומנטים ההיסטוריים בעמק נבנה בתקופת שושלת מאלה, שושלת ממוצא נווארי ששלטה בעמק במאות השתים-עשרה עד החמש-עשרה ותרמה רבות לעיצוב דמותו כיום. בנפאל המודרנית, הנווארים מהווים מיעוט בעמק קטמנדו, יחסית לבני הפַּרְבָּטִייָא שמוצאם הינדו-ארי, המהווים את הקבוצה השלטת. השפה הנווארית נדחקת כיום לטובת הנפאלית, גם בקרב הנווארים, והשפעות נוספות ניכרות בתחום התרבות והדת. באזור קטמנדו ישנן תנועות הפועלות לשימור השפה הנווארית, בעיקר על ידי הוצאת ספרים, עיתונים, ועידוד חיי תרבות בשפה זו. עם זאת הנווארים גם משתלבים במערכת השלטון ומחזיקים במשרות ממשלתיות. הנווארים הם בחלקם בודהיסטים ובחלקם הינדים, והרוב משלבים את שתי הדתות. עם זאת, ישנם אלמנטים דתיים רבים המשותפים לנווארים בכללם, אלמנטים שייתכן שמקורם קדום יותר בקרב הנווארים מאשר השפעות שתי הדתות. מקומות רבים הקדושים לנווארים משמשים הן לפולחן בודהיסטי והן לפולחן הינדי, שילוב המושפע מהדו-קיום של בודהיזם והינדואיזם המאפיין את נפאל, ואף תרם לגיבושו במהלך ההיסטוריה. השפעות הנווארים על הפולחן בנפאל הן רבות. בין השאר, שימוש באבנים כמייצגים של אלים ושדים אופייני לתרבות הנווארית (לעומת פסלים ותמונות המרכזיים יותר בהודו). תחילת העונה הגשומה (עונת המונסונים) נחגגת בלליטפור בפסטיבל שמקורו נווארי. מקורו של פולחן האלה החיה קומארי, מהמאפיינים הייחודיים לאזור, אף הוא נווארי. באופן מסורתי, בבית נווארי חיה משפחה מורחבת, לעיתים ארבעה דורות באותו הבית. לנווארים שיטת קאסטות מורכבת שהתפתחה במאות השתים עשרה עד החמש-עשרה. המעמד הנמוך ביותר הוא של טמאים (דיאהְּלה), שביאה במגע עימם דורשת היטהרות. בני מעמד זה עוסקים במקצועות נמוכים, כמו ניקיון ודיג. חקלאים ובעלי מלאכה משתייכים לקבוצת קאסטות גבוהה יותר. לקאסטות העליונות יש מעמד של סנגהות בודהיסטיות אליהן יכול להשתייך רק מי שנולד לתוכן. קאסטות אלו הן השאקיה והוג'ראקאריה. בני קאסטות אלו הם חברי המנזרים הנווארים, והם משמשים בהם כנזירים בתורנויות קצרות, כאשר מרבית הזמן הם משמשים בעיסוקם הרגיל לפרנסת המשפחה. רק בני הוג'ראקאריה יכולים לשמש בתפקידי כהונה בכירים. האלה החיה, הקומארי, נבחרת תמיד מקאסטות אלו. הקאסטה העליונה של הנווארים ההינדים (מקבילה במידה מסוימת לברהמינים ההודים) נקראת ראג'ופדהיאיה, והיא מצומצמת ביותר. מרבית הנווארים בעלי המקצועות החופשיים וגם הכהנים הטנטרים משתייכים לקאסטת סְרַשְטהַא, שהיא גדולה, רב גונית, ומחולקת בעצמה לקבוצות רבות. קבוצה זו היא הקבוצה שאורח חייה הושפע במידה הגדולה ביותר מתרבות הפַּרְבָטִייָא וכן מתרבות המערב, ובמקרים רבים הוא רחוק מסגנון החיים הנווארי המסורתי. David N. Gellner, Monk, Householder, and Tantric Priest, Cambridge University Press, 1992 K.R. Van Kooij, Iconography of Religions XIII, 15: Religion in Nepal, Leiden, E. J. Brill, 1978 מדיה וקבצים בנושא נווארים בוויקישיתוף נווארים, באתר אנציקלופדיה בריטניקה (באנגלית)
ננו-חלקיק

ננו-חלקיק הוא חומר ננומטרי. היחס הגדול בין מספר האטומים על שטח פני הננו-חלקיק למספר האטומים הכולל בננו-חלקיק, מעניק לננו-חלקיקים תכונות ייחודיות. ננו-חלקיקים נקראים פעמים רבות נקודות קוונטיות. ננו-חלקיקים נחקרים במסגרת הננוטכנולוגיה. מחקר זה זוכה לתנופה בזכות יישומים אפשריים רבים של ננו-חלקיקים ברפואה, באופטיקה ובאלקטרוניקה. ניתן לסווג את הננו-חלקיקים לשתי קבוצות עיקריות: ננו-חלקיקים מתכתיים ואנאורגנים. ננו-חלקיקים אורגניים. ננו-חלקיקים מתכתיים מעוררים עניין רב, בשל היכולת שלהם לשמש מוליכים בתעשיית האלקטרוניקה. כמו כן ננו-חלקיקים ממתכות פאראמגנטיות או פרומגנטיות נקראים ננו-חלקיקים מגנטיים והם בעלי יכולת הכוונה על ידי שדות מגנטיים. ישנן שתי שיטות עיקריות לייצור של ננו-חלקיקים: top-down - בשיטה זו מופעל כוח על מצע חומר כדי לכתוש את חלקיקיו עד לגודל ננומטרי. bottom-up - בשיטה זו מבצעים סינתזה בכימיה רטובה של תרכובות שונות, תחת תנאים מסוימים (טמפרטורה, לחץ, פרק זמן ועוד), אשר באמצעות הריאקציה הכימית והתנאים הרלוונטיים, הופכים לחלקיקים בגודל ננומטרי. ישנן מספר שיטות לאפיון ננו-חלקיקים. Dynamic light scattering - מתבסס על התנועה הבראונית של חלקיקים כאשר הם מוקרנים באורך גל הגדול מקוטרם. שיטה זו מאפשרת לקבוע בדיוק טוב את גודל החלקיקים במדיומים שונים. קריסטלוגרפיה באמצעות קרני רנטגן - או XRD - שיטה המבוססת על אפיון באמצעות קרני X. מיקרוסקופיית אלקטרונים - משמש בעיקר לאפיון של ננו-חלקיקי מתכת ומוליכים למחצה. שיטה זו נותנת "תמונה" לגבי המשטח הננוחלקיקי. תופעה הנצפית בחלקיקים בגדלים ננומטרים היא שצורת וגודל החלקיק משנים את צבע החומר. בדרך כלל, תופעה זו נצפית כאשר הננו-חלקיקים מוכנסים לתמיסה ואז ניתן לראות שלאותו החומר צבעים שונים, הנקבעים על ידי גודל חלקיקי-הננו שבתוך התמיסה. ננו-חומרים נקודה קוונטית ננו-צינורית פחמן גרפן ננושל ננו-חלקיקים מגנטיים ננו חלקיקי זהב ננו-סיב ננו-יהלום ננו-חלקיקים שומניים מוצקים מדיה וקבצים בנושא ננו-חלקיק בוויקישיתוף ננו-חלקיק, באתר אנציקלופדיה בריטניקה (באנגלית) גדעון לב, חוקרים בטכניון פיתחו גבישים ננומטריים שיכולים לרפא את עצמם, באתר הארץ, 2 בינואר 2022 ננו-חלקיקים, דף שער בספרייה הלאומית ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
ספקטרוסקופיית בליעה אטומית

ספקטרוסקופיית בליעה אטומית (Atomic absorption spectroscopy או בקיצור AAS או AA) היא שיטת אבחון המסתמכת על תהליך בליעה של קרינה אלקטרומגנטית על ידי אטומים, לשם זיהוי ומדידת ריכוז יסודות בחומר או לחקירת המבנה וההתנהגות של חלקיקים, אטומים, מולקולות ותרכובות. השיטה מערבת הארה של החומר הנבדק בקרינה אלקטרומגנטית, זיהוי ומדידת סוג הקרינה שנבלעה בו על ידי בחינת ספקטרום הבליעה, וניתוח כימי פיזיקלי של התוצאות. השיטה משמשת בשלל תחומים מעבר לתחומי הפיזיקה והכימיה הטהורים: אבחון קליני, זיהוי זרזים ורעלנים בתעשיית התרופות, בדיקות שונות בתחום איכות הסביבה, כרייה ועוד. כאשר מאירים חומר באלומת אור (או קרינה אלקטרומגנטית אחרת) עשויים חלק מהפוטונים להיבלע באטומי החומר ולעורר אותם - להעלות את האלקטרונים באטום מרמת היסוד לרמת אנרגיה (אורביטל) גבוהה יותר. כמעט לכל חומר ישנן רמות אנרגיה ייחודיות - אורביטלים בדידים אפשריים, שמעבר אלקטרון ביניהם נעשה רק על ידי קליטה או פליטה של ערכים מסוימים (קוונטים) של אנרגיה. תגובת חומר לקרינה מתבטאת בספקטרום תדירויות הבליעה או הפליטה של הקרינה. במקרה של ספקטרוסקופיית בליעה אטומית, מנתחים את ספקטרום הקרינה שעברה דרך החומר, באמצעות ספקטרומטר אופטי, ומקבלים ספקטרום בליעה. בספקטרום הבליעה יופיעו כל אורכי הגל של הקרינה בה הואר החומר, למעט אלו שנבלעו בו - במקום אלו יופיעו 'קווים חסרים'. זיהוי אורכי הגל החסרים יעיד על הרכב החומר הנבדק ועל מבנה רמות האנרגיה של האטום או התרכובת הכימית הנבדקת. במידה ויעד הבדיקה הוא זיהוי הרכבו וריכוזו של יסוד בחומר, הזיהוי יעשה על ידי הערכת כמות הקרינה שנבלעה והשוואת התדירויות החסרות לערכים הידועים עבור יסודות מוכרים (אנליזה ספקטרוגרפית). במידה ויעד הבדיקה הוא חקר המבנה וההתנהגות של חלקיק, אטום או מבנה מולקולרי, תוצאות הבדיקה ישמשו להערכת רמות האנרגיה וינותחו בהתאם ליעד המחקרי. במקרים רבים, הליך הבדיקה יכלול הבאה של החומר הנבדק למצב גזי בו התנועה של מולקולות היא חופשית יותר. מקור אור – כאמור, כדי לעורר אטום יש להעניק לו אנרגיה, במקרה זה סוג האנרגיה הוא קרינה אלקטרומגנטית המכונה אור. אמנם מונוכרומטור רגיל אינו מסוגל להפיק קרן דקה וספציפית באורך הגל שלה, להקרנה על אטומים. לפיכך משתמשים ב-Hollow Cathode Lamp. בתוך המתקן ישנו גז אציל בלחץ גבוה מאוד. כאשר מועבר מתח בתוך התא הגז עובר יינון ומקבל מטען חיובי. יוני הגז מתנגשים בעוצמה על קתודה העשויה ממתכת האנליט וגורמים ליציאה של אטומי מתכת שעוברים ערור על ידי התנגשות עם אטומים אחרים. בחזרתם למצב היסוד, אטומי המתכת פולטים קרן אור דקה בדיוק באורך הגל של האנליט. להבה – הלהבה מספקת את האנרגיה הדרושה כדי להביא את חומרי התמיסה למצב אטומרי (אנרגיית אטומיזציה) ולאדות אותם. גלאי - מגלה את עוצמת האור הנפלט מהדוגמה וממיר אותו לאות חשמלי אשר מוצג על מסך. מדיה וקבצים בנושא ספקטרוסקופיית בליעה אטומית בוויקישיתוף ספקטרוסקופיית בליעה אטומית, דף שער בספרייה הלאומית ספקטרוסקופיה של בליעה אטומית, מתוך ידיעון כימיה טכנולוגיה, חוברת מס' 74, 1998
מנגו (פירושונים)

האם התכוונתם ל... מנגו – שמם של פרי טרופי ושל העץ עליו הוא גדל מנגו (להקה) – להקת פופ ישראלית מנגו הקדוש (Mungo) - בעבר הפטרון של גלאזגו, בה נמצאת כיום קתדרלה על שמו מנגו (טלפון סלולרי) – דגם טלפון סלולרי שהיה נפוץ בישראל בסוף שנות התשעים מנגו (אופנה) – חברת אופנה. מנגו (חברת תעופה) – חברת תעופה זולה סיריל מנגו – היסטוריון וחוקר תולדות האמנות בריטי
דיגורים

הדיגורים או הדיגור הם עם אוסטי שהושפע במידה רבה, מבחינה תרבותית ולשון הדיבור שלהם, מהקברדינים. כיום מתגוררים בנפת דיגורסקי (Дигорский район) בצפון-אוסטיה. מוצאם של הדיגורים הוא מהאלאנים, שהיו צאצאי שבט הסרמטים, דוברי הפרסית. הפלישה המונגולית לגאורגיה ודרום הערבה הרוסית, בתחילת המאה השלוש-עשרה, גרמה להתפזרותם של האלאנים ממקום מושבם, דרומית לנהר הדון (כיום ברוסיה) דרומה ומערבה. אחת מקבוצות האלאנים התיישבה בצפון הקווקז באזור חבל אוסטיה. באזור זה יצרו צאצאי האלאנים שלוש ישויות טריטוריאליות נפרדות שדיגור הייתה אחת מהן. הדיגורים התיישבו בעמק דיגור בחלקה המערבי של הרפובליקה המאוחרת יותר, צפון אוסטיה אסס"ר, ליד הגבול עם קברדינו בלקריה אסס"ר, במרכז צפון הקווקז. הדיגורים הם דוברי גרסה ארכאית של השפה האוסטית עם השפעה קברדינית. האוסטית הארכאית הפכה למושא למחקר על מוצא האלאנים בהיותה השפה הקרובה ביותר לשפת האלאנים. לדיאלקט הדיגורי יש שיטת כתב משלו. מהמאה התשע-עשרה הוא נכתב באלפבית הערבי. בשנת 1923 הוא שונה לאלפבית הלטיני שבוטל אף הוא מאוחר יותר בשנת 1939, בה הפך דיאלקט האירון האוסטי לשפתם. בשנת 1944 הוגלו הדיגורים, יחד עם עמים אחרים בצפון הקווקז לקזחסטן במרכז אסיה. מאוחר יותר הורשו חלקם לשוב לצפון הקווקז כאוסטים. כיום מתגוררים צאצאי הדיגורים בעיר הטורקית ביטליס ועיירה קטנה נוספת בטורקיה וכן בקווקז (רוסיה וגאורגיה). מיכאל ריווקין ורולנד ויקסמן (1984), עמי ברית המועצות, עמ' 58, ISBN 0873325060, (באנגלית) דוברי דיאלקט דיגור בטורקיה, אתנולוג, (באנגלית) אגוסטי אלמני (2000), מקור האלאנים, מסת"ב 9004114424, (באנגלית)
אסיה (מיתולוגיה)

אסיה (ביוונית עתיקה: Ἀσία) ולעיתים קלימנה-אסיה (Κλυμηνη Ἀσία) היא אוקיינידית מהמיתולוגיה היוונית. כלומר, בתם של הטיטאנים אוקיינוס וטתיס. היא נחשבה הנימפה הפטרונית של אזור לידיה שכונה לעיתים גם אסיה, על שמה. אפולודורוס מתאר את אסיה כאשתו של הטיטאן יאפטוס ואימם של הטיטאנים הידועים: אטלס, אפימתאוס, פרומתאוס ומנויטיוס. לעומת זאת, הסיודוס ביצירתו "תאוגוניה" מייחס את אשתו של יאפטוס לאוקיינידית נפרדת בשם קלימנה. שני השמות כנראה התמזגו לאורך הדורות, קלימנה-אסיה מוזכרת כאשתו של יאפטוס גם אצל היגינוס וליקופרון. הרודוטוס תיעד מסורת שהכיר בתקופתו, לפיה היבשת אסיה נקראה על שם האוקיינידית אסיה. הרודוטוס מכנה אותה "אשתו" של פרומתאוס במקום "אמו". אולם, ייתכן ומדובר רק בכינוי שדבק לאשתו של פרומתאוס, הסיונה. שכן, בדומה לקלימנה-אסיה, נחשב פרומתאוס פטרון של אזור לידיה שכונה "אסיה". האסטרואיד 67 Asia (אנ') שהתגלה ב-1861 על ידי נורמן רוברט פוגסון נקרא על שמה ועל שם יבשת אסיה, כיוון שהיה האסטרואיד הראשון שהתגלה ביבשת זו. יאפטוס (מיתולוגיה) פרומתאוס הסיודוס, תאוגוניה, שורה 359. אפולודורוס, ביבליותקה. 1.2.3 הסיודוס, תאוגוניה, שורה 507 והלאה. הערך "קלימנה", באתר Theoi – מיתולוגיה יוונית הרודוטוס, היסטוריות. 4.45.3. אייסכילוס, פרומתאוס הכבול, שורה 569. הערך "אסיה", באתר Theoi – מיתולוגיה יוונית (67) Asia In: Dictionary of Minor Planet Names. Springer. 2003. doi:10.1007/978-3-540-29925-7_68. ISBN 978-3-540-29925-7. ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
אסיה (פירושונים)

האם התכוונתם ל... גאוגרפיה: אסיה – היבשת הגדולה בעולם אסיה הקטנה (ביוונית: Μικρά Ασία; בלטינית: Asia Minor) – מונח גאוגרפי לחצי אי בחלקה המערבי של אסיה, הנקרא גם אנטוליה אסיה (פרובינקיה רומית) – פרובינקיה רומית, כיום בשטח מערב טורקיה מיתולוגיה: אסיה (מיתולוגיה) – אחת מן האוקיינידים במיתולוגיה היוונית; אימם של אטלס, אפימתאוס, פרומתאוס ומנואטיוס אסיה – אחת מן הנראידות (נימפות הים) במיתולוגיה היוונית שמות פרטיים אסיה אסיה – זמרת טורקית של מוזיקה פופ אחר: בית אסיה – בניין משרדים יוקרתי בתל אביב ליס אסיה – זמרת פופ שווייצרית, זוכת אירוויזיון הראשון בשנת 1956 אסיה – סרט ישראלי אסיא
קלימנה

האם התכוונתם ל... השם קלימנה (בלעז: Clymene או Klymenê) עשוי להתייחס לאחד מן הבאים: קלימנה (נראידה) (אנ') – נראידה (אחת מתוך למעלה מ-50); בתם של נראוס ושל דוריס; אימו של פאתון קלימנה – קרובה של מנלאוס מלך ספרטה, הייתה בת לווייתה של הלנה ונחטפה יחד איתה בידי פאריס קלימנה – אוקיינידה, אימו של פאתון מזיווגה עם האל הליוס קלימנה – בתו של קטראוס מלך כרתים ונכדתו של מינוס, אחותם של אלתיימנס, אפמוסינה ואיירופה, ואימו של פלמדס מזיווגה עם נאופליוס קלימנה – אימה של אטלנטה קלימנה – אימו של דאוקליון מזיווגה עם פרומתאוס קלימנה – אימו של דיומדס מארס קלימנה – מלכת אתיופיה, אשתו של מרופס קלימנה או אסיה – אחת מן האוקיינידים במיתולוגיה היוונית; אשתו של הטיטאן יאפטוס אימם של אטלס, אפימתאוס, פרומתאוס ומנואטיוס קלימנה – עיר במוזמביק ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
סמאצ'בלו

סָמאצַבּלוֹ (בגאורגית: სამაჩაბლო) הוא מחוז היסטורי באזור נפת צחינוואלי שבכארתלי הפנימית גאורגיה של היום, הנמצא כיום ברובו בשליטת הרפובליקה הבדלנית של דרום אוסטיה. אף על פי שהמחוז משתרע רק על חלק מאזור דרום אוסטיה, מזוהה סמאצ'בלו כשמה הגאורגי של דרום אוסטיה. המחוז נקרא על שם משפחת אצילים גאורגית בשם מאצ'בלי שאזור זה היה נחלתו, ומכאן "סמאצ'בלו" - "אדמת המאצ'בלים". נסיכי מאצ'בלי הגיעו לסמאצ'בלו באמצע המאה החמש עשרה וגיאורגי השמיני, מלך הממלכה הגאורגית המאוחדת, העניק להם את העמק ליד מקור הנהר ליאחווי הגדול. הוא שינה את שמם למאצ'בלי על שם הכפר אצָ'בֶּתי (აჩაბეთი) שליד מקור הנהר. החל מהמאה החמש עשרה, גדלה חשיבותם של המאצ'בלים והם החזיקו במספר תפקידים בולטים בחצר מלכי כארתלי. אחוזתם, סמאצ'בלו, השתרעה על חלק ניכר מאזור דרום אוסטיה של היום, ובין השנים 1470-1800 לערך, הם נהנו ממידת מה של עצמאות במסגרת ממלכת כארתלי, עד לכיבושה גאורגיה על ידי האימפריה הרוסית בתחילת המאה התשע עשרה. מהמאה השבע עשרה העסיקו המאצ'בלים את האוסטים כצמיתים. הגרסה הגאורגית לוויכוח הגאורגי-אוסטי בשאלה מתי הגיעו האוסטים לדרום אוסטיה, כופרת בסברה המקובלת כי מוצאם מהאלאנים וטוענת כי האוסטים הגיעו לדרום אוסטיה מרוסיה רק במאה השבע עשרה. לשיא מעמדם הגיעו בשנת 1733, בתקופת שלטונם של תאימורז השני וארקלה השני. כאשר זאאל מאצ'בלי לא נכנע לטטרים והצליח לגרום להם לנזק משמעותי, וכן בשל העובדה כי סייעו במאבק כנגד האימפריה העות'מאנית. משנת 1801 ועד להקמתה של הרפובליקה הדמוקרטית של גאורגיה, בשנת 1918, שלטה האימפריה הרוסית במחוז. לאחר פלישת הצבא האדום לגאורגיה, וכינונו של משטר סובייטי בגאורגיה, נוסד בשנת 1922, האובלסט האוטונומי של דרום אוסטיה, שהשתרע על פני נפת ג'ווה, נפת אחלגורי, נפת צחינוואלי ונפת זנאורי. בחלוקה המנהלית של גאורגיה, עם הקמתה בשנת 1990, נכללו רוב שטחי דרום אוסטיה בשטח מחוז כארתלי הפנימית. אזור סמא'בלו, המשתרע על חלק מדרום אוסטיה נכלל באזור נפת צחינוואלי. בסוף שנות השמונים, עם התגברות המתיחות הגאורגית-אוסטית הוחזר השם הגאורגי למקום והאזור נקרא כך בגאורגית באופן חצי-רשמי. ‏גאורגיה: הערה טופונומית באשר לדרום אוסטיה, "הוועדה הקבועה לשמות גאוגרפיים" (pcgn), עמ' 3 סעיפים 9 ו-10, (באנגלית) באירם בלקי (2007), דת ומדינה בקווקז הפוסט-סובייטי, עמ' 264, ISBN 2706819677, (בצרפתית) ג. גווסיליה (1983), הערך מצ'באלי (მაჩაბლები) באנציקלופדיה הגאורגית סובייטית, כרך 6, עמ' 509, (בגאורגית) ‏מוצא הנסיכים (תוואדי): מאצ'בלי, באתר הגנאלוגיה הגאורגית, (באנגלית)
Por una cabeza

"Por una cabeza" (בעברית: בשל ראש (של סוס)), הוא שיר טנגו שהולחן על ידי קרלוס גרדל עם מילים מאת אלפרדו לה פרה. מילות השיר מדברות על מהמר במרוצי סוסים המשווה את התמכרותו לסוסים לאהבתו לנשים. המנגינה בוצעה על ידי תזמורות טנגו רבות, ויותר לאחרונה בסרטים ובסדרות טלוויזיה, בין השאר משום שבשנות ה-80 של המאה העשרים פגו זכויות היוצרים על השיר, אחרי שחלפו חמישים שנים ממותם של היוצרים. סצנות טנגו אשר בהן מושמעת המנגינה הופיעו בין היתר בסדרות ניפ/טאק, CSI:NY ובית הנייר ובסרטים ניחוח אישה, רשימת שינדלר ושקרים אמיתיים. טנגו מדיה וקבצים בנושא Por una cabeza בוויקישיתוף מידע על היצירה "Por una cabeza" באתר מיוזיק בריינז מידע על הקומפוזיציה "Por una cabeza" באתר AllMusic מילות השיר "Por una cabeza" באתר Genius גרסאות נוספות ל"Por una cabeza" באתר SecondHandSongs מילות השיר מילות השיר בתרגום לאנגלית מילות השיר בתרגום לעברית
שפיכה

שפיכה (בסלנג: גמירה) היא פליטה של נוזל זרע וזרע מהפין. על פי רוב השפיכה מתרחשת כתוצאה מקיום יחסי מין או אוננות ומלווה באורגזמה. שפיכה עשויה גם להתרחש באופן ספונטני במהלך השינה במקרים של קרי לילה. במהלך שפיכה ממוצעת נפלטים 5-1.5 מיליליטר של נוזל זרע עם כ-200 עד 500 מיליון תאי זרע. לשפיכה ישנם שני שלבים: שיגור ופליטה. שלב השיגור נחשב לנקודת האל חזור, שממנו לא ניתן לעצור את השפיכה. בשלב השיגור תאי הזרע עוברים מהאשכים דרך צינורות הזרע, ומתערבבים בנוזלים מבלוטות קאופר, בלוטת הערמונית ושלפוחית הזרע ויחד יוצרים יחד את נוזל הזרע. בשלב הפליטה, המהווה את האורגזמה הגברית, נפלט נוזל הזרע דרך צינור השופכה, בסדרה של התכווצויות מחזוריות הולכות ומתקצרות של בלוטת הערמונית והשרירים המקיפים אותה. הפליטה אורכת בממוצע כ-17 שניות, אך עשויה להיות קצרה יותר או אף להגיע למספר דקות. על שלב השיגור שולטת מערכת העצבים הסימפטטית, בעוד שלב הפליטה נשלט על ידי רפלקס שמקורו בעמוד השדרה באזור S2-4, הממוקם מתחת למותניים. לעיתים מתרחשת שפיכה מוקדמת, שהיא תופעה של היעדר שליטה במועד השפיכה, ונחשבת לעיתים קרובות כליקוי בתפקוד המיני אצל גברים. שפיכה נשית קאם שוט איתי גל, מה קורה לגבר בזמן אורגזמה?, באתר ynet, 2 ביוני 2007 Erection and Ejaculation - 3D Medical Animation - אנימציה תלת־ממדית המתארת את תהליך השפיכה שפיכה, באתר אנציקלופדיה בריטניקה (באנגלית) ד"ר איתי גל, כמה קלוריות יש בזרע? 14 עובדות גבריות, באתר ynet, 21 בספטמבר 2013 ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
13 (מספר)

13 (במילים בלשון זכר: שלושה-עשר; בלשון נקבה: שלוש-עשרה) הוא המספר הטבעי הבא אחרי 12 ולפני 14. 13 קרוי גם תליסר. 13 הוא המספר הראשוני השישי והוא מספר ראשוני סיבובי. מבחן התחלקות: מספר שלם מתחלק ב-13 אם ורק אם לאחר שמוסיפים למספר ללא ספרת האחדות את ספרת האחדות מוכפלת בארבע, מקבלים מספר שמתחלק ב-13. למשל, 234 מתחלק ב-13 כיוון ש   23 + 4 ⋅ 4 = 39 {\displaystyle \ 23+4\cdot 4=39} . נשים לב ש 13 × 76923 = 999 , 999 {\displaystyle 13\times 76923=999,999} ולכן כל שבר המחולק ב 13 במכנה הוא שבר מחזורי בעל מחזור של 6 הספרות (למשל, ב 1/13 המחזור הוא 076923, ב 6/13 המחזור הוא 461538). הוא המספר השביעי בסדרת פיבונאצ'י. 13 הוא מספר שמח. מספר הפאונים הארכימדיים הקיימים. 13 הוא סכום 3 החזקות הראשונות של 3 (החל מהחזקה ה-0), שכן 1+3+9=13. ערך מורחב – טריסקאידקפוביה טריסקאידקפוביה (באנגלית: Triskaidekaphobia) היא אמונה טפלה כי המספר 13 מביא מזל רע. כך למשל, ברבי-קומות מסוימים מדלגים על המספר 13 במספור הקומות. פאראסקבדקטריאפוביה (paraskavedekatriaphobia) או פריגאטריסקאידקפוביה (friggatriskaidekaphobia) היא פחד מיום שישי הנופל ביום ה-13 של חודש כלשהו (יום שישי ה-13). ביהדות 13 הוא גיל בר מצווה. שלושה עשר עיקרים שחיבר הרמב"ם הם עיקרי האמונה היהודית. 13 הוא המספר האחרון בשיר אחד מי יודע, והוא מוקדש לשלוש עשרה מידות. המידות, לפי הפרשנים, הן שלוש עשרה מידות הרחמים שבהן מתגלה הקב"ה, או שלוש עשרה מידות שהתורה נדרשת בהן. בכל אחת מארבע התקופות יש 13 שבועות שלמים. בנצרות 13 הוא מספר המסמל חוסר מזל, על פי האמונה הנוצרית בסעודה האחרונה של ישו שהתרחשה ביום חמישי, יום לפני מותו של ישו, סעדו 13 אנשים, ישו ו-12 השליחים, יחד עם יהודה איש קריות, ועקב כך יום שישי ה-13 נחשב ליום מועד לפורענות. 13 הוא המספר האטומי של אלומיניום (חמרן). 13 הוא גם מספר המזל של טיילור סוויפט תריסר של אופים מדיה וקבצים בנושא 13 בוויקישיתוף 13, באתר MathWorld (באנגלית) שלוש עשרה (מספר), דף שער בספרייה הלאומית 13, דבר, 11 ביוני 1931 לפי תקופת שמואל יש עוד שבע שעות וחצי, לפי תקופת רב אדא יש עוד שבע שעות וכ-29 דקות, לפי לוח השנה במגילות קומראן משך כל תקופה הוא בדיוק 13 שבועות.